Diari Oficial de la Generalitat Valenciana


Sumari del DOGV 4382, del 20-11-2002 (2002/12522)

RESOLUCIÓ de 10 d'octubre de 2002, de la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat, per la qual renova l'acreditació de l'Hospital Universitari la Fe per a fer extraccions i trasplantaments de progenitors hematopoètics de medul·la òssia i sang perifèrica autòlegs.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4382

Data del DOGV
:   20-11-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/12818


Data del document
:   10-10-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * trasplantament d'òrgans
    * establiment hospitalari

RESOLUCIÓ de 10 d'octubre de 2002, de la directora general de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat, per la qual renova l'acreditació de l'Hospital Universitari la Fe per a fer extraccions i trasplantaments de progenitors hematopoètics de medul·la òssia i sang perifèrica autòlegs. [2002/12421]
  
Vista la sol·licitud de renovació de l'acreditació de l'Hospital Universitari la Fe de València per a fer extraccions i trasplantaments de progenitors hematopoètics de medul·la òssia i sang perifèrica autòlegs.
  
Antecedents de fet
  
Primer
  
L'Hospital Universitari la Fe, situat a l'avinguda de Campanar, núm. 21, de València, va obtindre l'acreditació per a fer trasplantaments de progenitors hematopoètics de medul·la òssia i sang perifèrica autòlegs per la Resolució del Ministeri de Sanitat i Consum de data 23 d'abril de 1981, renovada per la resolució del secretari general de la Conselleria de Sanitat de 10 de gener de 1997.
  
Segon
  
El director de l'hospital, en representació de la Conselleria de Sanitat de la Generalitat Valenciana, va presentar amb data 18 de juny de 2002 la sol·licitud de renovació de l'acreditació de l'Hospital Universitari la Fe de València per a fer extraccions i trasplantaments de progenitors hematopoètics de medul·la òssia i sang perifèrica autòlegs.
  
Tercer
  
El Servici de Coordinació de Trasplantaments de la Comunitat Valenciana, adscrit a la Direcció General per a la Prestació Assistencial, informa favorablement sobre la renovació sol·licitada de l'acreditació de l'Hospital Universitari la Fe de València per a fer extraccions i trasplantaments de progenitors hematopoètics de medul·la òssia i sang perifèrica autòlegs.
  
Fonaments jurídics
  
Primer
  
La Direcció General de l'Agència per a la Qualitat, l'Avaluació i la Modernització dels Servicis Assistencials de la Conselleria de Sanitat és competent per resoldre segons l'Orde d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 33/1997, de 26 de febrer.
  
Segon
  
S'ha fet el que establix l'article 29.1 de l'Orde d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc renovar l'acreditació per a fer extraccions i trasplantaments de progenitors hematopoètics de medul·la òssia i sang perifèrica autòlegs de l'Hospital Universitari la Fe, situat a l'avinguda de Campanar, núm. 21, de València. Esta acreditació serà vàlida durant un període de cinc anys, amb efecte des del 10 d'octubre de 2002.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servici de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaurix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.
  
València, 10 d'octubre de 2002. La directora general de l'Agència per a la Qualitat, l'Avaluació i la Modernització dels Servicis Assistencials: Amparo Flores Sarrión.